TE MAGAD LÉGY A VÁLTOZÁS

„Te magad légy a változás, amit látni szeretnél a világban!”

(Mahatma Gandhi)

Nézz utána, ki volt Gandhi! A Szitakötő egy régi számában olvashatsz róla:

<https://ligetmuhely.com/szitakoto/levendel-julia-szellemvasut-avagy-lehet-e-szeliden-harcolni/>

Magyarázd meg, mit jelent ez a sokat idézett mondat!

Te milyen változásokat szeretnél látni a világban? Készíts listát!

Gondolkodj! Mit tehetsz te személyesen, hogy a listádon szereplő változásokat elősegítsd?

Van olyan, amit már most megtehetsz? Van, amihez előbb fel kell nőnöd? Esetleg tanulnod, szakmát, tapasztalatot kell szerezned hozzá? Egy füzetbe készíts jegyzeteket, tervezz, álmodozz!

Írj dátumot a terveidhez és tedd el gondosan. Ha pár év vagy évtized múlva előveszed, érdekes lesz összehasonlítani a mostani terveidet és hogy a jövőben mit értél el.